Leygarmorgunin 27. august kl. 10 fara vit aftur at hava morgunmat fyri foreldur í Autismufelagnum. Hetta verður í Posthúskjallaranum í Tórsgøtu, í Tórshavn Tað plagar at vera ein hugnalig løta og eitt gott høvi at hitta og deila erfaringar við onnur foreldur. Eisini verður møguleiki at hitta nevndina í felagnum. Vit í nevndini ynskja at hoyra, hvat rørir seg millum okkara limir. Somuleiðis kundu vit hugsað okkum at hoyrt, hvørji evnir tit kundu hugsað tykkum vóru tikin við á eini møguligari komandi autismuráðstevnu. Vinaliga sigið frá á autisma @ autisma. fo um tú/tit ynskja at luttaka, seinast hósdagin 25. august 2016. Vinarliga Nevndin í Autismufelagnum. Menningin er merkt av truplum samskifti, málsligum órógvi, ritualum og serstøkum áhugamálum. Menniskju, ið bera brekið autisma, hava ofta eisini onnur brek. Hesi menniskju megna tí illa at vera saman við øðrum, á ein náttúrligan hátt. Autisma verður roknað sum eitt lívlangt brek, ið ikki kann grøðast. Tí er tað sera týdningarmikið, at starvsfólk á stovnum og skúlum hava breiða vitan á økinum, fyri at kunnu avdúka tørvin hjá einum barni við autismu. Autismuspektrið er sera breitt, og tískil er neyðugt, at atlit verður tikið fyri tørvinum hjá tí einstaka. Theo Peeters, serfrøðingur innan autismuspektrið, fer at endurgeva nógv av tí, sum fólk við autismu hava sagt honum. Alt tað sum avdúkar teirra ymiskleika og teirra maktarloysi, men eisini teirra vónir. Bent Madsen, námsfrøðingur, fer at greiða frá um inklusión–at øll børn og ung hava rætt til at luttaka í almennum felagsskapum–í dagtilboðum, skúla, frítíð og útbúgving. Nei øll við autismu eru ikki sum Rainman–Kom við og fá meiri at vita um autismu. Sagt skal verða frá, at aðalfundur felagsins verður Leygardagin 28. februar 2015 kl. 9.30 í Bovling í Leirvík Byrjað verður við felags morgunmati kl 9.30. Annars er skráin hendan: 09.30: Vit møtast til ein góðan morgunmat 10.00: Fyrilestur v/Eyðvør Mortensen frá Almannaverkinum 11.30: Aðalfundur sambært viðtøkum felagsins 12.30: Lætt ábit Fyrilesturin er almennur. Til ber at tekna seg sum lim á fundinum. Vinarliga boða frá luttøku á tlf 509031 ella á teldupost formadurin @ autisma. fo Hesaferð eru 3 nevndarlimir, sum standa fyri vali, og eru tað Jørmund Foldbo, Jónrit Halling og Heidi Aagaard. Heidi tekur við afturvali. Við vón um góða undirtøku til aðalfundin Vegna nevndina í Autismufelagnum Jørmund Foldbo, formaður Landsstýrisfólkini við almannamálum, mentamálum og heilsumálum og formaðurin í Kommunufelagnum eru samd at fremja tilmælini, sum arbeiðsbólkurin vísir á í“ Tí góðu tilgongdini”. Fyrrapartin í dag hevur arbeiðsbólkur, sum hevur skrivað tilmæli um at skipa eina góða tilgongd hjá familjum við barni við autismu, handað avvarðandi landsstýrisfólkunum og kommufelagsformanninum tilmæli. Tann góða tilgongdin snýr seg um at skipa eina góða tilgongd fyri børn við autismu og familjur teirra. Vit eru ikki partur av trupulleikanum, men kunnu vísa á loysnir. Við góðu tilgongdini skulu foreldur ikki longur hava tann samskipandi leiklutin millum allar teir ymsu myndugleikarnar, vit fara at fáa eina heildarætlan fyri einstaka barni, tað verður samstarvað tvørtur um fakmørk, og tað er ein skipað tilgongd, tá barnið skifti lívsstøðu, segði Jørmund Foldbo. Skipanin setast í verk Í sama viðfangi, sum landsstýrisfólkini og kommunufelagsformaðurin tóku ímóti tilmælinum, skrivaðu tey undir eina yvirlýsing, um at fylgja tilmælinum í størst møguligan mun. Semja er somuleiðis um, at skipanin skal endurskoðast í 2017.” Tann góða tilgongdin tekur útgangsstøðið í børnum, ið hava autismu, men ætlanin er, at mannagongdirnar skulu kunna brúkast í øðrum sambondum eisini. Arbeiðsbólkurin hevur verið mannaður við umboðum frá Autismufelagnum, Kommunufelagnum, Psykiatriska deplinum/Landssjúkrahúsinum, Sernámi og Almannaverkinum. Tíðindafundur verður í móttøkuni á Almannamálaráðnum týsdagin hin 9. september kl. 10.00. Evnið er: Hin góða tilgongdin–framløga. Fundurin endar væntandi í seinasta lagi kl. 11.30. Vit fáa eisini orðið á fundinum. Skrá fyri tíðindafundin: 1. Aðalstjórin í Almannamálaráðnum bjóðar vælkomin 2. Formaðurin í autismufelagnum Jørmund Foldbo